2019 IPSC Rifle World Shoot

2019 IPSC Rifle World Shoot II ble arrangert 3. til 10. august på Villingsbergs skjutfält i Karlskoga, Sverige. Stevnet hadde en kapasitet på rundt 750 utøvere, og hadde stabile værforhold.


== Historie ==
Karlskoga er kjent for å være hjembyga til grunnleggeren av nobelprisen Alfred Nobel. Opprinnelig skulle EM i dynamisk rifle arrangeres i Karlskoga sommeren i 2018, men måtte avlyses på grunn av skogbrannene som herjet i Sverige slik at EM måtte utsettes til 2019. Etter søknad besluttet det internasjonale forbundet for dynamisk sportsskyting å oppgradere stevnestatusen til VM, hvilket gjorde stevnet til et av de største skytekonkurransene som noensinne har blitt arrangert i Sverige.Villingsberg skytebane eies av det svenske forsvaret, og det årlige svenske forsvarsmesterskapet i dynamisk skyting ble også gjennomført i forbindelse med VM.


== Resultater ==


=== Open ===
Semi Auto Open-divisjonen hadde størst stevnedeltakelse med 531 skyttere (79.4%). Jarkko Laukia fra Finland vant divisjonen etter å tidlig ha jobbet seg opp en solid ledelse. Laukia hadde vært en av favorittene før mesterskapet sammen med sin erfarne finske lagkamerat og regjerende europamester Raine Peltokoski og den regjerende verdensmesteren Teemu Rintala. Peltokoski klarte å ta innpå mye av Laukia sin ledelse i løpet av den siste skytedagen og endte på andreplass med knappe 98.57%. Tredjeplassen ble tatt av Vadim Mikhailov fra Russland på 94.62%, som dermed passerte regjerende verdensmester Teemu Rintala som endte på fjerdeplass med 94.41% (0.21% bak Vadim).

IndividueltLag Open


=== Standard ===
Den jernsikte-utstyrte Standard-divisjonen hadde nest størst stevnedeltakelse med 97 registrerte skyttere (14.5%). Sami Hautamäki vant Standard med en dominerende margin på nær 9 prosent foran neste Standard-konkurrent. I den uoffisielle kombinerte scoringen på tvers av alle divisjoner ville dette ha plassert Sami på en imponerende 22. plass med 86.07% av Open-divisjonsvinner Jarkko Laukia. Kampen om de resterende pallplassene var et tett løp til slutten, og endte med at Joseph Easter fra USA tok andreplassen på 91.08%, mens regjerende mester Håvard Østgaard fra Norge tok tredjeplassen på 90.16% av vinnerscoren, kun 0.9% bak andreplassen.

Individuelt


=== Manual Open ===
Manual Action Open-divisjonen hadde tredje største stevnedeltakelse med 29 registrerte skyttere (4.3%), og var dermed den største manuelldivisjonen. I den individuelle klassifiseringen ble det trippelsvensk seier med Jiro Nihei på første, Stilianos Simeonidis på andre og Erik Bjälkvall på tredjeplass. Konkurransen var tett frem mot de siste dagene, og til slutt endte de 5 beste skytterne innenfor cirka 2.3% av hverandre. Det svenske laget, bestående av de tre forannevnte pluss Dan Liljeström, tok også gull i lagklassifiseringen for manuell.

Individuelt


=== Manual Standard ===
Manual Action Standard-divisjonen hadde 12 registrerte skyttere (1.8%).

Individuelt


== Duellskyting ==
Duellskytingen eller Shoot-Off var et publikumsvennlig 1-mot-1 eliminasjonscup som ble arrangert 10. august, dagen etter at hovedstevnet var ferdig. De 8 totalt beste skytterne fra hovedstevnet samt de 8 beste skytterne i kategoriene innenfor hver divisjon var kvalifiserte for å delta. Duellene ble kringkastet med video direkte på Facebook, og ble spilt inn av Sveriges Television som er den svenske nasjonale allmennkringkasteren.


== Se også ==
IPSC Rifle World Shoots
IPSC Shotgun World Shoots
IPSC Handgun World Shoots


== Referanser ==


== Eksterne lenker ==
Offisiell nettside for 2019 IPSC Rifle World Shoot Arkivert 16. juni 2019 hos Wayback Machine.